Linear A

Linear A er en skrifttype som ble brukt til å skrive det etokretiske (også kalt minoiske) språket. 

Linear A hadde sitt opphav i den minoiske kulturen på Kreta, og ble brukt fra ca. 1750 f.kr. fram til Kreta ble invadert av greske folkeslag ca. 1420 f.kr.

Et beslektet alfabet, Linear B, ble brukt til å skrive en arkaisk form for gresk, og ble brukt i den gamle palasskulturen i Mykene på det greske fastlandet. Dette første greske skriftspråket erstattet Linear A som administrasjonsspråk i Knossos og de andre palassene på Kreta.

Mange av skrifttegnene i Linear A finner man igjen i det yngre skriftspråket Linear B, men utover det er det ikke identifisert noe slektskap mellom de to språkene. 

Selv om man har funnet en rekke leirtavler og andre gjenstander med inskripsjoner i Linear A både på Kreta og andre øyer i Egeerhavet, samt i Lahun i Egypt (ca. 1750 f.kr.),Quirke, S. (2005): Lahun, a town in Egypt, s. 94-96. har ingen ennå klart å gi en overbevisende tyding av dette skriftspråket.

 Referanser 

 Eksterne lenker 
 hellasforum.net  Artikkel om Linear A: «Linear A. The Decipherment of Minoan Script and Language»

Kategori:Ikke-alfabetisk skrift
Kategori:Gresk bronsealder